โตโยต้าเตรียมเรียกคืนคัมรีอีก7,300คันในสหรัฐ
โตโยต้าเตรียมเรียกคืนรถคัมรีปี 53 ในสหรัฐฯกว่า 7,300 คัน เพื่อตรวจสอบสายพวงมาลัยพาวเวอร์ ว่ามีปัญหาหรือไม่
11 ก.พ. 2553

โตโยต้าเตรียมเรียกคืนรถคัมรีปี 53 ในสหรัฐฯกว่า 7,300 คัน เพื่อตรวจสอบสายพวงมาลัยพาวเวอร์ ว่ามีปัญหาหรือไม่
สำนักข่าวเกียวโดรายงานว่า โตโยต้าเตรียมเรียกคืนรถคัมรีปี 2553 ในสหรัฐฯ ประมาณ 7,300 คัน เพื่อนำกลับมาตรวจสอบสายพวงมาลัยพาวเวอร์ ว่ามีความเป็นไปได้ที่จะบกพร่องหรือไม่ โดยสายพวงมาลัยพาวเวอร์ของรถรุ่นนี้อาจสัมผัสกับเบรคด้านหน้าได้ ซึ่งอาจทำให้ท่อเบรคมีรู และเกิดการรั่วตามมา ซึ่งสถานการณ์เช่นนี้ส่งผลกระทบต่อการหยุดรถ 
ส่วนกรณีโตโยต้า พรีอุส ไฮบริด รุ่นล่าสุดที่นั้น โตโยต้าได้เริ่มซ่อมเบรคของรถดังกล่าวที่ดีลเลอร์ทั่วประเทศแล้ว หลังจากประกาศเรียกคืนรถประมาณ 437,000 คันทั่วโลก เพื่อนำมาแก้ปัญหาเกี่ยวกับระบบเบรคในรถไฮบริดอีก 3 รุ่นและพรีอุสซึ่งเป็นรถรุ่นที่ขายดีที่สุดของบริษัท ซึ่งการซ่อมรถจะมีการเปลี่ยนซอฟท์แวร์ที่ใช้กับระบบ ABS ซึ่งจะใช้เวลาประมาณ 10 นาที แต่การตรวจสอบรถทั้งคันโดยรวมนั้นอาจใช้เวลาประมาณ 40 นาที